Scurvy

Scurvy anaa scorbutus be a deficiency disease (state of malnutrition) wey dey result from a lack of vitamin C (ascorbic acid). Early symptoms of deficiency dey include weakness, fatigue, den sore arms den legs. Widout treatment, decreased red blood cells, gum disease, changes to hair, den bleeding from de skin fi occur. As scurvy dey worsen, der fi be poor wound healing, personality changes, den finally death from infection anaa bleeding.

E dey take at least a month of little to no vitamin C insyd de diet before symptoms dey occur. Insyd modern times, scurvy dey occur most commonly insyd kiddies dem neglect, people plus mental disorders, unusual eating habits, alcoholism, den older people wey dey live alone. Oda risk factors dey include intestinal malabsorption den dialysis.

While chaw animals dey produce dema vitamin C, humans den a few oda no dey do. Vitamin C, an antioxidant, be required to make de building blocks for collagen, carnitine, den catecholamines, den dey assist de intestines insyd de absorption of iron from foods. Diagnosis typically dey base on outward appearance, X-rays, den improvement after treatment.

Treatment be plus vitamin C supplements dem dey take by mouth, anaa intravenously for optimal resolution. Improvement often dey begin insyd a few days plus complete recovery insyd a few weeks. Sources of vitamin C insyd de diet dey include raw citrus fruit den chaw raw vegetables, wey dey include red peppers, broccoli, den tomatoes. Cooking often dey decrease de residual amount of vitamin C insyd chows.

Scurvy be rare compared to oda nutritional deficiencies. E dey occur more often insyd de developing world in association plus malnutrition. Rates among refugees be reported at 5 to 45 percent. Na dem describe scurvy as early as de time of ancient Egypt, den historically na e be a limiting factor insyd long-distance sea travel, often dey kill large numbers of people. During de later Age of Sail, na e be assumed say na 50 percent of de sailors go die of scurvy on a major voyage of exploration. Insyd long sea voyages, na crews be isolated from land for extended periods wey na dese voyages rely on large staples of a limited variety of chows den de lack of fruit, vegetables, den oda chows wey dey contain vitamin C insyd diets of sailors result in scurvy.

 References 

 Read further 





 External links 

Category:Animal diseases
Category:Vitamin deficiencies
Category:Vitamin C
Category:Nutritional anemias
Category:Collagen disease
Category:Translated from MDWiki